ઉલ્લેખનીય છે કે કોંગ્રેસ ઉપાધ્યક્ષ રાહુલ ગાંધી હાલ ગુજરાતમાં બે દિવસના પ્રવાસમાં છે ત્યારે શુક્રવારે તેમની બે અલગ અલગ સભામાં ગુજરાતમાં બેરોજગાર લોકોના બે અલગ અલગ આંકડા જાહેર સભામાં બોલ્યા પછી ભાજપ દ્વારા તેનો એક વીડિયો બનાવીને સોશ્યલ મીડિયામાં તેમને ટ્રોલ કરવામાં આવી રહ્યા છે. સોશ્યલ મીડિયામાં #પપ્પુ_મારે_ગપ્પુ નામે એક હેશટેગ સવારથી ટ્રોલ થઇ રહ્યો છે. જેમાં રાહુલ ગાંધીની મજાક ઉડાવવામાં આવી રહી છે. અને સાથે જ ભાજપ દ્વારા તેમની પર આક્ષેપ કરવામાં આવ્યો છે કે રાહુલ ગાંધીને સાચા આંકડા ખબર નથી અને તે ખોટી ખોટી માહિતી ગુજરાતની જનતા સમક્ષ મૂકી તેમને ભ્રમિત કરી રહ્યા છે.